Stans i togtrafikken i ettermiddag
Jernbaneverket fikk meldingen klokken 17.15 torsdag ettermiddag. - Stansen skyldtes en feil på strømtilførselen. Årsaken er etter alt å dømme et strømbrudd i Drammen, sier Olav Nordli, pressevakt i Jernbaneverket. Togene skal være i gang igjen på Sørlandsbanen og Bergensbanen. Trude Isaksen, pressevakt i Jernbaneverket, forteller at det vil være enkelte forsinkelser. - - Nå har vi tog som har stått stille siden 17.15, så vil de ikke være på de stedene de burde være på denne tiden, sier hun. Kim Haugan er en av passasjerene som ble påvirket av togstansen. Han var på vei til Torp da toget stoppet like utenfor Tønsberg. I toget var det mange passasjerer som skulle rekke et fly på fra Torp Sandefjord lufthavn. - Vi fikk beskjed over høyttaleren om at alle som skulle til flyplassen måtte gå ut av toget, så skulle det komme en buss og hente oss, sier Haugan.
I ettermiddag stoppet all togtrafikk i Sør-Norge. Fremdeles er det problemer på Vestfoldbanen.